## El Consell formalitza la col·laboració de l’Institut Valencià de Cultura amb la Fundació Cultural Oficina Media España

*** El Ple aprova el conveni pel qual l’IVC col·labora amb esta entitat per a contribuir a l’enfortiment i internacionalització de la indústria audiovisual valenciana**

El Consell ha autoritzat el conveni entre la Conselleria d’Educació, Cultura i Universitats i la Fundació Cultural Oficina MEDIA España, mitjançant el qual es formalitza la participació de l’Institut Valencià de Cultura com a membre del patronat de l’entitat, amb una aportació anual de 10.000 euros.

La Fundació Cultural Oficina MEDIA Espanya és una entitat que informa, orienta i assessora els professionals del sector audiovisual espanyol sobre el Subprograma MEDIA de la Comissió Europea per a contribuir a l’enfortiment de la indústria audiovisual.

L’objectiu d’esta col·laboració és la implantació del Subprograma Media en l’àmbit territorial de la Comunitat Valenciana per a augmentar la competitivitat de les empreses valencianes i del sector audiovisual valencià a escala internacional. Es tracta d’una estratègia de desenrotllament regional i local que fomenta la diversitat cultural, l’accés a la cultura i el diàleg intercultural.

Fecha: 19/12/2025